28 Σεπτεμβρίου

Η 28η Σεπτεμβρίου είναι η 271η ημέρα του έτους κατά το Γρηγοριανό ημερολόγιο (272η σε δίσεκτα έτη). Υπολείπονται 94 ημέρες.

 Γεγονότα 
235 - Παραιτείται ο Πάπας Ποντιανός.
351 - Ο Ρωμαίος αυτοκράτορας Κωνστάντιος Β΄ νικά τον σφετεριστή Μαγνέντιο στη μάχη της Μούρσας.
365 - Ο Ρωμαίος σφετεριστής Προκόπιος δωροδοκεί δύο λεγεώνες περνώντας από την Κωνσταντινούπολη και κηρύσσεται Ρωμαίος αυτοκράτορας.
 1106 - Στη μάχη του Τιντσεμπράι, ο Ερρίκος Α΄ της Αγγλίας νικά τον αδελφό του, Ροβέρτο Κάρτοζ.
 1538 - Ναυμαχία της Πρέβεζας. Ήττα των Ισπανών από τον οθωμανικό στόλο υπό τον Μπαρμπαρόσα.
 1542 - Ο Πορτογάλος Χουάν Καμπρίγιο φτάνει στο σημερινό Σαν Ντιέγκο στην Καλιφόρνια.
 1787 - Το αμερικανικό Σύνταγμα ψηφίζεται από το Κογκρέσο και στέλνεται για έγκριση στα νομοθετικά σώματα των Πολιτειών.
1825 - Ελληνική Επανάσταση του 1821: Μάχη του Καρβασαρά. Ο Γεώργιος Καραϊσκάκης νικά τους Οθωμανούς στην Αμφιλοχία.
 1867 - Το Τορόντο γίνεται πρωτεύουσα του Οντάριο.
 1867 - Οι ΗΠΑ αναλαμβάνουν τον έλεγχο της νήσου Μίντγουεη.
 1868 - Η Ισαβέλα Β΄ της Ισπανίας καταφεύγει στη Γαλλία μετά τη μάχη του Αλκολέα.
 1870 - Ο τζόκεϊ Φρεντ Άρτσερ σημειώνει την πρώτη από τις 2.748 νίκες του ιππεύοντας την Athol Daisy
 1871 - Η Βραζιλία ψηφίζει νόμο σύμφωνα με τον οποίο τα παιδιά των σκλάβων θα θεωρούνται ελεύθεροι πολίτες.
 1889 - Στην πρώτη γενική διάσκεψη Μέτρων και Σταθμών, καθορίζονται οι ακριβείς διαστάσεις του μέτρου.
 1892 - Γίνεται ο πρώτος νυχτερινός αγώνας ποδοσφαίρου στις ΗΠΑ.
 1893 - Ο Αντόνιο Νικολάου ντ’ Αλμέιντα, διευθυντής εταιρείας εξαγωγής κρασιού Πορτ, ιδρύει την ποδοσφαιρική ομάδα της Πόρτο με την ονομασία "Football Club do Porto-Sociedade Sportiva".
 1901 - Μακεδονικός Αγώνας: Οι Βούλγαροι καίνε ζωντανό στη Γευγελή τον Μακεδονομάχο Αγγ. Λέοντα.
 1916 - Εθνικός διχασμός προ των πυλών. Η Ελλάδα βρίσκεται με δύο αντίπαλες κυβερνήσεις, η μία στη Θεσσαλονίκη υπό τον Ελευθέριο Βενιζέλο και η άλλη στην Αθήνα υπό την επιρροή του βασιλιά Κωνσταντίνου. Αιτία, η διχογνωμία Βενιζέλου και Κωνσταντίνου για το αν η χώρα έπρεπε να συνταχθεί ή όχι με τις δυνάμεις της Αντάντ κατά τη διάρκεια του Α΄ Παγκόσμιου Πολέμου.
 1923 - Η Αβησσυνία γίνεται δεκτή στην Κοινωνία των Εθνών.
 1932 - Η Γερμανία ανακοινώνει ότι τα θύματα της πολιτικής βίας στην Πρωσία από τον περασμένο Ιανουάριο ανέρχονται σε 150.
 1934 - Ναυπηγείται το κρουαζιερόπλοιο Queen Mary.
 1939 - Η Γερμανία και η Σοβιετική Ένωση συμφωνούν στη διαίρεση της Πολωνίας.
 1941 - Εξέγερση Ελλήνων κατά των βουλγαρικών κατοχικών δυνάμεων στη Δράμα, υπό την καθοδήγηση μελών του Μακεδονικού Γραφείου του ΚΚΕ. Η αυθόρμητη εξέγερση είναι από τις πρώτες στην Ευρώπη, και θα εξελιχθεί σε σφαγή. Αποτέλεσμα της να παγώσει κάθε αντιστασιακή ενέργεια στη Μακεδονία.
 1944 - Ήττα των Βρετανών από τους Ναζί στο Άνχεμ της Ολλανδίας.
 1950 - Η σύνοδος του ΟΗΕ αποφασίζει την ένταξη της Ινδονησίας στους κόλπους του οργανισμού.
 1952 - Το Τάγμα του Ελληνικού Εκστρατευτικού Σώματος Κορέας καταλαμβάνει, μετά από σκληρές μάχες, το Μικρό και Μεγάλο Νόρι, ανατολικά του ποταμού Ιμτζίν.
 1958 - Εγκρίνεται σε δημοψήφισμα με 79,2% υπέρ το νέο Σύνταγμα της Ε΄ Γαλλικής Δημοκρατίας (αποδεκτό γίνεται το Σύνταγμα στη Μαδαγασκάρη, στις Κομόρες, στη Γαλλική Σομαλία, στην Πολυνησία, στο Σαιν Πιερ και Μικελόν, στη Νέα Καληδονία, σε 4 χώρες της Ισημερινής Αφρικής και σε 7 γαλλικές αποικίες της Δυτικής Αφρικής - μόνο η Γουινέα καταψηφίζει)
 1958 - Στη Γουινέα υπέρ της ανεξαρτησίας από τη Γαλλία ψηφίζει ο λαός σε σχετικό δημοψήφισμα.
 1958 - Σέντρα του πρώτου αγώνα του πρώτου Κυπέλλου Εθνών Ευρώπης, Σοβιετική Ένωση - Ουγγαρία 3-1 στη Μόσχα.
1959-Λαμβάνονται, από τον αμερικανικό δορυφόρο «Εξπλόρερ 6» (εκτοξεύτηκε στις 7 Αυγούστου 1959), οι πρώτες τηλεοπτικές εικόνες της γης.
1960 - Ξεσπάει η υπόθεση Μαξ Μέρτεν. Δύο γερμανικά έντυπα, η Ηχώ του Αμβούργου και το εβδομαδιαίο περιοδικό Der Spiegel, δημοσιεύουν αφήγηση του Μέρτεν με την οποία συκοφαντούνται ως συνεργάτες των Γερμανών στην Κατοχή ο πρωθυπουργός Κωνσταντίνος Καραμανλής, ο υπουργός Εσωτερικών Δημήτρης Μακρής και η σύζυγός του. Η δυτικογερμανική κυβέρνηση καταδικάζει τα δημοσιεύματα και εκφράζει τη λύπη της.
1961 - Στρατιωτικό πραξικόπημα στη Δαμασκό δίνει τέλος στην Ηνωμένη Αραβική Δημοκρατία, την ένωση μεταξύ Αιγύπτου και Συρίας.
1963 - Με την ομόφωνη απόφαση να προταθεί στο Βατικανό η έναρξη διαλόγου επί ίσοις όροις με την Ορθοδοξία, λήγουν οι τριήμερες εργασίες της Πανορθόδοξης Συνόδου της Ρόδου, στην οποία δεν συμμετείχε η Εκκλησία της Ελλάδος.
1964 - Η Φρειδερίκη αποποιείται τη βασιλική χορηγία μετά τις έντονες αντιδράσεις μερίδας του Τύπου και του πολιτικού κόσμου. Δηλώνει ότι αποσύρεται από τον δημόσιο βίο.
1967 - Το Έκτακτο Στρατοδικείο Αθηνών διώκει ποινικά την εκδότρια της Καθημερινής (η οποία έχει αναστείλει από τις 21 Απριλίου του 1967 την έκδοσή της) Ελένη Βλάχου για "περιύβριση αρχής και απείθεια", με αφορμή συνέντευξή της στην ιταλική εφημερίδα Στάμπα. Έντονη διαμαρτυρία του Διεθνούς Ινστιτούτου Τύπου.
1969 - Το πενταμελές Εφετείο Αθηνών καταδικάζει σε φυλάκιση 6 ετών το μέλος του Πολιτικού Γραφείου του Κ.Κ.Ε. Γρηγόρη Φαράκο για την πολιτική του δράση την περίοδο 1947-1951.
1970 - Πεθαίνει στο Κάιρο από έμφραγμα του μυοκαρδίου ο πρόεδρος της Αιγύπτου Γκαμάλ Άμπντελ Νάσερ. Τον διαδέχεται ο Ανουάρ Σαντάτ.
 1973- Στην Αυστρία, Παλαιστίνιοι μαχητές επιτίθενται σε τρένο κοντά στη Βιέννη και παίρνουν μαζί τους τέσσερις ομήρους, τρεις από τους οποίους είναι Εβραίοι εκπατρισμένοι από την ΕΣΣΔ. Αίτημά τους να κλείσει το στρατόπεδο διερχομένων στο Σενάου.
 1973 - Υποβάλλει την παραίτησή του από τη στρατιωτική κυβέρνηση Παπαδόπουλου ο Νικόλαος Μακαρέζος, εκ των πρωτεργατών του πραξικοπήματος της 21ης Απριλίου. Ακολουθούν και άλλοι στρατιωτικοί υπουργοί.
 1974 - Καθιερώνεται με νόμο η δημοτική γλώσσα στα ελληνικά δημοτικά σχολεία.
 1979 - Η Εθνική ομάδα μπάσκετ της Ελλάδας κερδίζει στους Μεσογειακούς του Σπλιτ το πρώτο της χρυσό μετάλλιο σε μεγάλους αγώνες, νικώντας στον τελικό τη Γιουγκοσλαβία με 85-75.
 1982 - Με απόφαση της αμερικανικής κυβέρνησης, παρατείνεται η παραμονή των Αμερικανών στη Βηρυτό, έως ότου η Συρία και το Ισραήλ αποσύρουν τις δυνάμεις τους από τον Λίβανο.
 1989 - Παραπομπή από τη Βουλή στο Ειδικό Δικαστήριο, ως υπευθύνων για το σκάνδαλο Κοσκωτά, των Α. Παπανδρέου, Α. Κουτσόγιωργα, Δ. Τσοβόλα, Π. Ρουμελιώτη και Γ. Πέτσου.
 1990 - Ο Ιρλανδός Martin Donelly τραυματίζεται σοβαρά όταν η Λότους Λαμποργκίνι που οδηγεί ξεφεύγει από την πορεία της στα δοκιμαστικά στην πίστα Χερέθ της Ισπανίας και χτυπάει με σφοδρότητα στον τοίχο με αποτέλεσμα το αυτοκίνητο να διαλυθεί και ο οδηγός να πεταχτεί στο οδόστρωμα.
 1990 - Στις Φιλιππίνες, δικαστήριο καταδικάζει ισόβια έναν στρατηγό και 15 στρατιώτες για τον φόνο του πολιτικού Μπενίνιο Ακίνο, σύζυγο της πρώην Πρόεδρου Κορασόν Ακίνο.
 1991 - Θετικές είναι οι αντιδράσεις χωρών και οργανισμών στην πρωτοβουλία του Προέδρου των ΗΠΑ Τζορτζ Μπους για τη μείωση του αριθμού των πυρηνικών όπλων της χώρας του.
 1993 - Ο ηγέτης της Γεωργίας, Έντβαρντ Σεβαρντνάντζε, επιστρέφει στην Τυφλίδα, αφού δέχεται πιέσεις να εγκαταλείψει το Σουχούμι που έπεσε στα χέρια των αυτονομιστών της Αμπχαζίας
 1994 - Από βύθιση του υπερωκεάνιου «Εσθονία» λόγω εισόδου νερού από την μπουκαπόρτα πνίγονται στη Βαλτική 852 άτομα.
 1995 - Πραξικόπημα στα νησιά Κομόρες του Ινδικού ανατρέπει την κυβέρνηση. Επτά άτομα σκοτώνονται. Ο μισθοφόρος Μπομπ Ντενάρ, που ηγήθηκε του πραξικοπήματος συλλαμβάνεται από Γάλλους κομάντο στις 4 Οκτωβρίου 1995. Αργότερα αθωώθηκε από γαλλικό δικαστήριο για τη δολοφονία του Προέδρου Αμπντάλα.
 1995 - Στη Σιέρα Λεόνε, περίπου 400 στασιαστές σκοτώνονται από τον κυβερνητικό στρατό.
 1995 - Υπογράφεται στην Ουάσιγκτον από το Ισραήλ και την Παλαιστίνη συμφωνία για την επέκταση της παλαιστινιακής αυτονομίας στη Δυτική Όχθη.
 1996 - Ο Αρσέν Βενγκέρ αναλαμβάνει προπονητής στην Άρσεναλ.
 2000 - Μεγάλη επιτυχία για τον ελληνικό στίβο από την εποχή του Τσικλητήρα (1912, μήκος άνευ φοράς) και πρώτο χρυσό μετάλλιο από Έλληνα αθλητή στα 200 μ. Ο Κώστας Κεντέρης, τρέχοντας στα 200 μ. αναδεικνύεται νικητής στον τελικό, με χρόνο 20.09 (πανελλήνιο ρεκόρ), χαρίζοντας στην Ελλάδα ένα ακόμα χρυσό ολυμπιακό μετάλλιο στο Σίδνεϊ (για πρώτη φορά εδώ και 88 χρόνια, η Ελλάδα κατακτά χρυσό μετάλλιο στα 200μ. σε Ολυμπιάδα). Είναι ο μόνος λευκός που μετέχει στην κούρσα, και ο τρίτος στην ιστορία που τερματίζει πρώτος. Ο 26χρονος Tran Hieu Ngan κερδίζει το πρώτο ολυμπιακό μετάλλιο για το Βιετνάμ όταν κατατάσσεται δεύτερος στην κατηγορία των 57 κιλών στο τάε κβο ντο χάνοντας στον τελικό με 2-0 από τον Κορεάτη Jung Jae-Eun.
 2000 - Κατά της ένταξης της Δανίας στη ζώνη του ευρώ τάσσονται οι ψηφοφόροι σε σχετικό δημοψήφισμα, με 63,4% «όχι» έναντι 36,6% «ναι».
 2000 - Αρχίζει η δεύτερη «Ιντιφάντα» των Παλιστινίων, με αφορμή την προκλητική επίσκεψη του Αριέλ Σαρόν στα κατεχόμενα.
 2000-Συγκροτείται Μονάδα Δικαστικής Συνεργασίας των 15 της ΕΕ («Eurojust»).
 2001 - Στην Ελευσίνα, καταστρέφεται η τελευταία παρτίδα των όπλων που παρέδωσαν στο ΝΑΤΟ οι αντάρτες των Σκοπίων. Μια νέα, μικρότερη δύναμη με επικεφαλής τη Γερμανία και χωρίς συμμετοχή της Ελλάδας θα δημιουργηθεί στη θέση της «Task Harvest Force».
 2001-Με απόφαση του ΟΗΕ, αίρονται οι κυρώσεις που είχαν επιβληθεί στo Σουδάν.
 2002 - Σε μαζικές διαδηλώσεις Παλαιστινίων στη Δυτική Όχθη, με αφορμή τη 2η επέτειο της «Ιντιφάδας», σκοτώνονται 2 Παλαιστίνιοι. Με τηλεφωνικό του μήνυμα από τη Ραμάλα, ο Αραφάτ διαβεβαιώνει τον λαό του ότι ο αγώνας θα συνεχιστεί.
 2003 - Στον φυσικό τους χώρο βρίσκονται τα ευρήματα της Βεργίνας, που ήρθαν στο φως το 1977 από τον Μανόλη Ανδρόνικο. Εγκαινιάζεται στη Βεργίνα από τον Υπουργό Πολιτισμού Ευάγγελο Βενιζέλο, η έκθεση των αρχαιολογικών ευρημάτων της Βεργίνας (μουσείο της Βεργίνας), τα οποία μέχρι πρότινος φυλάσσονταν στο Αρχαιολογικό μουσείο της Θεσσαλονίκης.
 2003 - Το πρώτο χρυσό μετάλλιο για την Ελλάδα σε παγκόσμιο πρωτάθλημα στο τάε κβο ντο, κερδίζει η Αρετή Αθανασοπούλου στα 59 κιλά, ενώ χάλκινο πήραν η Κική Κούβαρη (27/9) (+72κ.) και η Έλλη Μυστακίδου (-67κ.).
 2003 - Η καλύτερη επίδοση όλων των εποχών στον Μαραθώνιο ανήκει στον Πολ Τέργκατ. Ο 34χρονος Κενυάτης πήρε την πρώτη θέση στον αγώνα του Βερολίνου, καλύπτοντας την απόσταση σε 2 ώρες, 4 λεπτά και 55 δευτερόλεπτα.
 2003 - Στη Γουινέα Μπισσάου ορκίζονται (προσωρινός) Πρόεδρος ο Ενρίκε Ρόσα και Πρωθυπουργός ο Άρτουρ Σάνια.
 2003 - Η Ρωσία κατακτά το Ευρωπαϊκό Πρωτάθλημα Μπάσκετ γυναικών, στον τελικό στην Πάτρα, κερδίζοντας με 59-56 την Τσεχία.
 2003 - Η Πολωνία αναδεικνύεται πρωταθλήτρια Ευρώπης στο ανδρικό βόλεϊ, κερδίζοντας στον τελικό την Τουρκία με 3-0 σετ.
 2004- Ολοκληρώνονται στην Αθήνα οι 12οι Παραολυμπιακοί Αγώνες.
 2006 - Τουλάχιστον 48 άνθρωποι έχασαν τη ζωή τους και δεκάδες αγνοούνται μετά το πέρασμα του τυφώνα Σαγκσάν από τις Φιλιππίνες, του χειρότερου τα τελευταία 11 χρόνια στην περιοχή.
 2006 - Στο πλάι του συζύγου της, τσάρου Αλεξάνδρου του Γ΄ και του γιου της, Νικολάου, αναπαύεται η μητέρα του τελευταίου τσάρου «πασών των Ρωσιών», 87 χρόνια μετά τον θάνατό της.
 2008- Ατύχημα στο γκραν-πρι της Σιγκαπούρης. Αργότερα θα αποκαλυφθεί ότι ήταν προσχεδιασμένο (Σκάνδαλο Κρασγκέιτ)

 Γεννήσεις 
551 π.Χ. - Κομφούκιος, Κινέζος φιλόσοφος
1803 - Προσπέρ Μεριμέ, Γάλλος συγγραφέας
1823 - Αλεξάντρ Καμπανέλ, Γάλλος ζωγράφος
1841 - Ζωρζ Κλεμανσώ, Γάλλος πολιτικός
1863 - Κάρολος Α', βασιλιάς της Πορτογαλίας
1871 - Πιέτρο Μπαντόλιο, Ιταλός στρατιωτικός και πολιτικός
1893 - Γιάννης Σκαρίμπας, Έλληνας συγγραφέας
1893 - Φελίξ, πρίγκιπας των Βουρβόνων-Πάρμας
1916 - Πίτερ Φιντς, Αυστραλός ηθοποιός
1918 - Άνχελ Λαμπρούνα, Αργεντινός ποδοσφαιριστής και προπονητής
1923 - Ζάχος Χατζηφωτίου, Έλληνας δημοσιογράφος και συγγραφέας
1924 - Μαρτσέλλο Μαστρογιάννι, Ιταλός ηθοποιός
1932 - Βίκτορ Χάρα, Χιλιανός τραγουδιστής
1934 - Μπριζίτ Μπαρντό, Γαλλίδα ηθοποιός και τραγουδίστρια
1945 - Μανώλης Ρασούλης, Έλληνας τραγουδοποιός και δημοσιογράφος
1947 - Σεΐχ Χασίνα, Μπαγκλαντεσιανή πολιτικός
1948 - Παναγιώτης Αδρακτάς, Έλληνας πολιτικός
1952 - Ευθύμης Κιουμουρτζόγλου, Έλληνας προπονητής καλαθοσφαίρισης
1953 - Ότμαρ Χάσλερ, πρωθυπουργός του Λίχτενσταϊν
1957 - Θέμης Αδαμαντίδης, Έλληνας τραγουδιστής
1963 - Ερίκ Κομά, Γάλλος οδηγός αγώνων
1964 - Κλάουδιο Μπόργκι, Αργεντινός ποδοσφαιριστής και προπονητής
1968 - Ναόμι Γουότς, Αγγλίδα ηθοποιός
1968 - Μίκα Χάκινεν, Φινλανδός οδηγός αγώνων
1970 - Ρόι Βάσμπεργκ, Νορβηγός ποδοσφαιριστής
1976 - Φιόντορ Εμελιάνενκο, Ρώσος αθλητής πολεμικών τεχνών
1976 - Αταλάντη Τασουλή, Ελληνίδα καλαθοσφαιρίστρια
1982 - Αλεξάντερ Αννικόφ, Ρώσος ποδοσφαιριστής
1982 - Λεονάρντο Καλντέιρα, Βραζιλιάνος πετοσφαιριστής
1984 - Ματιέ Βαλμπουενά, Γάλλος ποδοσφαιριστής
1987 - Χίλαρι Νταφ, Αμερικανίδα ηθοποιός και τραγουδίστρια

 Θάνατοι 
48 π.Χ. - Πομπήιος, Ρωμαίος στρατηγός και πολιτικός
1197 - Ερρίκος ΣΤ', αυτοκράτορας της Αγίας Ρωμαϊκής Αυτοκρατορίας
1582 - Τζωρτζ Μπιουκάναν, Σκωτσέζος ιστορικός
1829 - Νικολάι Νικολάεβιτς Ραέφσκι, Ρώσος στρατηγός και πολιτικός
1891 - Χέρμαν Μέλβιλ, Αμερικανός συγγραφέας
1894 - Ναρκίς Πελετιέ, Γάλλος ναυτικός
1895 - Λουί Παστέρ, Γάλλος χημικός
1949 - Χρύσανθος, Αρχιεπίσκοπος Αθηνών
1953 - Έντγουιν Χαμπλ, Αμερικανός αστρονόμος
1966 - Αντρέ Μπρετόν, Γάλλος ποιητής
1970 - Γκαμάλ Άμπντελ Νάσερ, Αιγύπτιος πολιτικός
1978 - Πάπας Ιωάννης Παύλος Α΄
1988 - Έλλη Αλεξίου, Ελληνίδα συγγραφέας
1989 - Φερδινάντο Μάρκος, Φιλιππινέζος πολιτικός
1990 - Νίκος Καρούζος, Έλληνας ποιητής
1991 - Μάιλς Ντέιβις, Αμερικανός μουσικός
1994 - Γιώργος Ρώης, Έλληνας ηθοποιός
1996 - Θεοχάρης Κ. Ρέντης, Έλληνας πολιτικός
2000 - Πιέρ Έλιοτ Τρυντώ, Καναδός πολιτικός
2003 - Ελία Καζάν, Έλληνας σκηνοθέτης
2006 - Ελευθέριος Μουζάκης, Έλληνας επιχειρηματίας
2009 - Γκιγιέρμο Εντάρα, πρόεδρος του Παναμά
2012 - Άγγελος Αγγελούσης, Έλληνας πολιτικός
2016 - Σιμόν Πέρες, Ισραηλινός πολιτικός
2021- Παύλος ΦιλίππουΈλληνας σκηνοθέτης

 Αργίες και εορτές 
 Ορθόδοξη Εκκλησία 

Κατηγορία:Ημέρες του έτους